SARL-NUUS SONDAG 04 DESEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SOWAT 40 SARL-LEDE NIE IN OKOSA SE REKORDS 
FASTRAG 1 BENODIG U HULP 

LOGBOEK VAN DIE WÊRELD SE FASILITEITE 

NASIONALE RADIO AFGHANISTAN OORTREE OP 40 METER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SOWAT 40 SARL-LEDE NIE IN OKOSA SE REKORDS 


Colin de Villiers, ZS6COL, het gewerk om die SARL en OKOSA se rekords in 
ooreenstemming te bring. In die proses het hy gevind dat ongeveer 40 van die 
SARL se lede nie in die rekords van OKOSA verskyn nie. 'Tegnies gesproke 
gebruik hierdie amateurs hulle roepseine dus onwettig. 


Tydens die SARL OKOSA se kwartaallikse samewerkingsvergadering, wat op 
Donderdag 8 Desember gehou is, het OKOSA onderneem om e-posse aan die 
betrokke persone te stuur en hulle te versoek om so gou doenlik voltooide aan- 
soekvorms vir n amateurradiolisensie in te dien. Dit sal OKOSA in staat stel 
om hulle rekords op datum te bring. Diegene wat dus gedurende hierdie week 
So n e-pos van OKOSA ontvang, reageer dus asb. so gou doenlik daarop. 


Verskeie ander aangeleenthede is ook bespreek en daaroor sal volledig verslag 
gedoen word in n opdatering aan lede wat gedurende die week per e-pos aan 
lede gestuur sal word en daarna op die web geplaas sal word. 


FASTRAG 1 BENODIG U HULP 


Die FASTRAC-satelliete is reeds vir meer as n jaar in bedryf en die span was 
in staat om baie data van hulle te verkry. Gedurende die laaste maand het die 
span opgemerk dat dat een van FASTRAC 1 se aanboordmikrobeheerders, wat 
een van die eksperimente beheer, nie reg aan die werk kom nie. Die span het 
alles moontlik probeer om hierdie werking reg te stel behalwe om dit af te skakel, 


wat alleen kan gebeur indien die batterye se lading tot onder n spesifieke vlak 
daal. 


Aangesien die satelliete se kragvlak die hele jaar positief was, kan dit alleenlik 
gebeur indien die satelliet meer dikwels uitsaai. Gegee dat een van die doel- 
witte van FASTRAC altyd was om n platform vir gebruik aan amateurradio- 
entoesiaste te verskaf, nadat die primêre sending voltooi is, het die span besluit 
om FASTRAGCG 1 oop te maak vir gebruik deur radioamateurs, met die hoop dat 
soos dit meer vir digiherhaling deur die satelliet gebruik word, die batteryvlakke 
sodanig sal daal dat dit n harde herstel van die mikrobeheerders aan boord tot 
gevolg sal hê. 


Om die moontlikheid van n harde herstel te vergroot, word n versoek gerig dat 
so veel as moontlik radioamateurs hierdie naweek probeer om deur die satelliet 
te digiherhaal. 


Sal diegene wat suksesvol met digiherhaling deur die satelliete is, of enige prob- 
leme ondervind, asb. die span daarvan in kennis stel d.m.v. e-pos aan fastrac- 
sats@gmail.com. Inligting oor frekwensies en hoe om te digiherhaal, kan op die 
Facebook-blad by www.facebook.com/fastracsats verkry word. 


LOGBOEK VAN DIE WÊRELD SE FASILITEITE 


Tye is aan die verander. Die meeste Suid-Afrikaanse DX ers het al die plesier 
van bevestigings deur die Logboek van die Wêreld gesmaak. Ons wag nou slegs 
dae of weke vir bevestiging van kontakte, eerder as maande of jare soos in die ou 
dae. En dis gratis! DXCC-aansoeke word nou gereeld binne 'n week verwerk. 


Ongelukkig maak die Logboek van die Wêreld tans net voorsiening vir die ARRL 
se DX-Hondertalklub (oftewel DXCC), Worked Al States en die BHE/UHFE- 
Hondertalklub (oftewel VUCC). Steun vir ander toekennings word nog bewerk- 
stellig. 


'n Hele paar Suid-Afrikaners jaag nou aktief die state van die VSA suiwer deur 
Wêreldlogboek-bevestigings. Deelnemers sluit ZS2DL, ZS2EZ, 4S2Y, ZSATX 
en ZSOEZ in. Meeste van hulle het al 'n paar bande en modusse voltooi. 


Vir ander toekennings is papierkaarte nog meestal nodig. Tjerk Lammers, ZS6P, 
die Liga se Toekenningsbestuurder, kan die kaarte vir die meeste toekennings 
nagaan, DXCCO ingesluit. CO-Tydskrif se toekennings, insluitend Worked All 
Zones, kan deur Donovan van Loggerenberg, ZS2DL, of Chris Burger, ZS6EZ, 
nagegaan word. Kontak hulle direk vir meer inligting. 


'n Lys van Suid-Afrikaanse toekenninghouers verskyn op zs6ez.org.za/ lists. 


Groot dank aan Tjerk, Donovan en Chris vir hulle, ook gratis, onbaatsugtige 
diens aan mederadioamateurs. 


NASIONALE RADIO AFGHANISTAN OORTREE OP 40 METER 


UIi, DJ9KR, rapporteer dat Nasionale Radio Afshanistan op 7 200 kHz bedrywig 
is en 7 195 tot 7 205 met sy oudiosybande dek. Moniteer asb. die frekwensie en 


stuur verslae aan Fred Scheepers met e-posadres zslfcs@telkomsa.net. 
VAKANSIETYDSLUITING VAN SARL-KANTOOR 


Die kantoor van die SARL sal op 23 Desember sluit en weer op 3 Januarie 2012 
open. 


GEE n BOEK AS KERSPRESENT 


Verlede week is in SARLNUUS aangekondig dat die nuwe 2012 ARRL- 
Handboek en Antennaboek in hardeband beskikbaar is. Die SA Amateurradio- 
ontwikkelingstrust het ook die Satelliethandboek, Basiese Antennas en Klein 
Antennas vir Beperkte Ruimtes in voorraad. Verkry volle besonderhede op 
www.amateurradio.org.za/ books .htm. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteit op relatief lae vlakke is 
met net `n paar C-klas fakkels wat gedurende die week opgemerk is. Verder is 
die son se oppervlakte oortrek met kleiner sonvlekke wat gunstige HF-toestande 
verseker. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 95. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP openinge van tyd tot tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


31 Januarie 2012 - Laaste dag vir insending van nominasies vir SARL-Raadslede 
en mosies vir die SARL se AJV in 2012. 31 Januarie 2012 - Sluitingsdatum vir 
insending van voorgestelde verhandelings vir SA AMSAT se Ruimtesimposium. 
Onthou ook om nominasies in te stuur vir die SARL-toekennings wat gedoen sal 
word tydens die galadinee wat ook gedurende die naweek met die 2012 SARL- 
A JV sal plaasvind. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


